recursal/SuperWikiNEXT-32B huggingface dataset:
O **gazpacho** ou **gaspacho** é unha sopa fría elaborada con ingredientes en cru, tradicional do sur da Península Ibérica. Desde tempos moi antigos era unha versión fría das sopas de allo, é dicir que ten como ingredientes básicos pan, auga, aceite de oliva, allo, cogombro e sal, ás veces sos, coma no gazpacho estremeño, e outras veces engadindo outros materiais para darlle sabor, por exemplo ovo cocido (así é no gazpacho cordobés).

Entre os ingredientes máis primitivos encontrábanse as améndoas na variante chamada *ajoblanco* de Andalucía oriental (Granada e Málaga); noutros casos, laranxas amargas coma en Sevilla ou a fariña de fabas secas. Á hora de servir poden poñerse por enriba uns anacos pequenos de alimento, *tropezones*, que no caso do *ajoblanco* tradicionalmente son uvas.

Ingredientes para unha variedade de gazpacho.

Notas
-----

1. ↑  "DICIONARIO DE ALIMENTACIÓN E RESTAURACIÓN". p. 123. Arquivado dende o orixinal o 24 de maio de 2015. Consultado o 3 de febreiro de 2015.

|  |  |
| --- | --- |
| Control de autoridades | 
* Wd: Q202677
* EBID: ID
* GEC: 0111420

 |
**Rebeca Montero Martínez**, nada en Ourense o 10 de abril de 1967, é unha actriz galega de teatro e televisión, malia que fixo pequenas incursións no mundo do cine.

Traxectoria
-----------

Comezou no teatro aficcionado no ano 1985 coa obra *Ollo ao piollo King Kong* do grupo Caritel. Posteriormente trasladouse a Madrid onde cursou estudos na Real Academia de Arte Dramática. Colaborou nalgúns episodios da primeira tempada de *Mareas vivas*, así coma, de forma máis continuada, n' *A vida por diante* (no papel de Lourdes) e en *Matalobos* (como Lola).

En cine destaca a súa participación en películas coma *Blanca Madison*, *Ipso Facto* ou *León e Olvido*.

O 25 de marzo de 2009 recibiu o premio María Casares á actriz secundaria pola obra *A boa persona de Shezuan*. Premio que recibiría no 2010 polo seu papel na obra *O segredo dos Hoffman*.

En 2011 resultou finalista da audiencia na V edición do Premio Diario Cultural de Teatro Radiofónico, por *Carne de cañón*.

Carreira
--------

### Cine

* *O enfermo imaxinario* (1986)
* *Pesquisas: O caso das galiñas aforcadas* (1991)
* *Luz negra* (1992)
* *A fiestra baldeira* (1994)
* *Contos de Alntraia: Tornabón* (1995)
* *El rey del río* (1995)
* *Blanca Madison* (1998)
* *Nena* (1999)
* *Ipso Facto* (2003)
* *León e Olvido* (2004)
* *Todo é silencio* (2012; como Amparo)

### Televisión

* *Mareas vivas* (1998)
* *A vida por diante* (2006-2007)
* *Matalobos* (2009)
* *Eduardo Barreiros, o Henry Ford galego* (2011)
* *O faro* (2013)

### Teatro

* *Alta comedia* (2002)
* *A boa persona de Shezuan* (2008)

Notas
-----

1. ↑  "Rebeca Montero". *IMDb* (en inglés). Consultado o 26 de febreiro de 2019.

Véxase tamén
------------

### Bibliografía

* *Dicionario biográfico de Galicia* **2**. Ir Indo Edicións. 2010-2011. p. 315.

### Ligazóns externas

* IMDb
* AVG

|  |  |
| --- | --- |
| Control de autoridades | 
* Wd: Q9067163
* BNE: XX1536822
* IMDb: nm0599474
* TMDb: 1396363

 |
William Howard Russell (1820–1907) é considerado un dos primeiros correspondentes de guerra. Pasou 22 meses informando sobre a guerra de Crimea. A imaxe é de 1854.
Un **correspondente** é un xornalista que informa para un medio de comunicación dende o lugar dos feitos.

A finais do século XVIII os correspondentes de *The Times*, eran axentes a ambos os dous lados da Canle da Mancha que entregaban escritos sobre o que estaba a suceder en París e Bruxelas. Dominar idiomas era un dos requisitos básicos. O custo e a dificultade nas transmisións foron os principais problemas dos correspondentes nos medios nos que traballaban no XVIII, e as mesmas que arrastraron até principios do século XIX. Os **correspondentes de guerra** son os xornalistas máis perseguidos. A maioría dos xornalistas que son encarcerados ou asasinados no curso do seu traballo pertencen a este grupo. Por ese motivo foi creado Reporteiros sen Fronteiras.

Coa crise económica occidental iniciada na primeira década do século XXI e o crecemento de Internet, a existencia de correspondentes comezou a verse en perigo, e varios medios prescindiron do seu traballo. Os correspondentes sosteñen que son "os ollos da historia" e que o punto de vista que pode ofrecer un correspondente é insubstituíble doutro xeito e que prescindir dela empobrece os medios.

Algúns correspondentes destacados, segundo a xornalista Cecilia Ballesteros, foron Manuel Chaves Nogales, Eugeni Xammar i Puigventós, Francisco Eguiagaray, Manu Leguineche, Robert Capa, Donald McCullin, William Howard Russell, Ernie Pyle ou Ryszard Kapuściński.

Notas
-----

1. ↑  "Dicionario; correspondente". *Real Academia Galega; DRAG*. Consultado o 2023-01-09.
2. ↑  Moreno Martín 1992, p. 87.
3. 1 2  Moreno Martín 1992, p. 88.
4. 1 2  Benavente, Jordi (setembro de 2012). "Corresponsals". *Capçalera* (157): 14-19. Consultado o 7 de xullo de 2014.
5. 1 2  Varios Autores (18 de outubro de 2012). *Queremos saber* (en castelán). Penguin Random House Grupo Editorial. ISBN 978-84-9992-240-9.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Correspondente Modificar a ligazón no Wikidata*** |

* Xornalismo
* Información
* Información delicada
* Era da información

### Bibliografía

* Moreno Martín, Florentino (1992). *La guerra: realidad y alternativas*. Editorial Complutense. ISBN 978-84-7491-404-7.

|  |  |
| --- | --- |
| Control de autoridades | 
* Wd: Q1155838
* AAT: 300155251
* GEC: 0172404
* GND: 4313630-8
* NKC: ph1134267

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Michael Taylor**, nado en Londres o 24 de abril de 1934 e finado o 4 de abril de 2017, foi un piloto de carreiras inglés.

Traxectoria
-----------

Participou en dous Grandes Premios do Fórmula 1, debutando o 18 de xullo de 1959. Non logrou puntos de campionato. Tamén participou en varias carreiras fora do campionato da Fórmula Un.

A súa andaina nas carreiras rematou cando a soldadura da súa columna de dirección fallou no seu Lotus 18 no Gran Premio de Bélxica de 1960 a 260 km/h. Saíu expulsado do coche, cortou unha árbore co seu corpo e rompeu varios ósos (Alan Stacey e Chris Bristow morreron e Stirling Moss tamén resultou ferido no evento, estrelando o seu Lotus 18 na práctica). Quedou paralizado, pero despois dunha terapia recuperou a capacidade de andar.

Por mor da falla do seu coche Taylor demandou a Lotus con éxito, unha das poucas accións exitosas contra un fabricante dun coche de carreiras.

Despois do seu accidente, Taylor competiu de forma esporádica en rallies de longa distancia, terminando en terceiro lugar no London-Sydney Marathon en 1977 nun Citroën CX con Paddy Hopkirk e Bob Riley. Taylor tamén tivo negocios na especulación inmobiliaria. Morreu o 4 de abril de 2017 logo dunha batalla contra o cancro.

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | Pos. | Points |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1959 | Alan Brown Equipe | Cooper T45 F2 | Climax 4 en liña | MON | 500 | NED | FRA | GBRRet | ALE | POR | ITA | USA |  | NC | 0 |
| 1960 | Taylor-Crawley Racing Team | Lotus 18 | Climax 4 en liña | ARX | MON | 500 | NED | BELNTS | FRA | GBR | POR | ITA | USA | NC | 0 |

Notas
-----

1. 1 2  "On This Day / abril 24". ESPN. Consultado o 20 de outubro de 2014.
2. ↑  "The 50th Anniversary Of The Original Black Weekend.". Bleacher Report. 21 de agosto de 2010. Consultado o 20 de outubro de 2014.
3. 1 2  Steve Small. *The Guinness Complete Grand Prix Who's Who*. p. 379. ISBN 0851127029.
4. ↑  "Notice of Death – Michael JC Taylor". BRDC. Consultado o 22 de xuño de 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mike Taylor*** |

### Ligazóns externas

* Profile at www.grandprix.com

|  |  |
| --- | --- |
| Control de autoridades | 
* Wd: Q172604
* WorldCat
* VIAF: 93130182
* FAST: 1950272
* ISNI: 0000000448840148
* LCCN: no2015016839
* NLA: 35695026
* SNAC: w6s182c3
* DriverDB: mike-taylor-11081
* RacingReference: Mike\_Taylor

 |
Os edificios de tendas, hoteis e residencias son formas predominantes de propiedade.
En dereito, a **propiedade** é o poder directo e inmediato sobre un obxecto ou ben, pola que se atribúe ao seu titular a capacidade de dispoñer deste, sen máis limitacións que as que impoña a lei. É o dereito real que implica o exercicio das facultades xurídicas máis amplas que o ordenamento xurídico concede sobre un ben.

O obxecto do dereito de propiedade esta constituído por todos os bens susceptibles de apropiación. Para que se cumpra tal condición, en xeral, requírense tres condicións: que o ben sexa útil, xa que se non o fose, carecería de fin a apropiación; que o ben exista en cantidade limitada, e que sexa susceptible de ocupación, porque doutro modo non poderá actuarse.

|  |  |
| --- | --- |
| Control de autoridades | 
* Wd: Q1400881
* AAT: 300055588
* BNCF: 13960
* BNF: 11951077q
* EBID: ID
* GND: 4013793-4
* HDS: 008971
* LCCN: sh85107496
* NDL: 00574556
* NKC: ph122557
* PSH: 1313
* Treccani: proprieta

 |
**Otis Crandall Davis**, nado o 12 de xullo de 1932, foi un atleta estadounidense gañador de dúas medallas de ouro nos Xogos de Roma.

Traxectoria
-----------

Otis Davis, nado en Tuscaloosa, Alabama comezou xogando o baloncesto e non empezou a correr os 400 m ata os 26 anos como estudante na Universidade de Oregón. Dous anos máis tarde, en 1960, foi o ano de Otis Davis. Nos Xogos Olímpicos de Roma gañou por pouco sobre Carl Kaufmann de Alemaña, fixando un novo récord do mundo en 44,9 segundos, o primeiro home en baixar dos 45 segundos. Dous días máis tarde, Davis e Kaufmann competiron outra vez para o final dos relevos de 4 x 400 m. El sostivo do desafío, conseguindo o ouro con outro récord do mundo en 3:02.2.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Oti Davis Modificar a ligazón no Wikidata*** |

### Ligazóns externas

* Páxina web oficial *(en inglés)*

|  |  |
| --- | --- |
| Control de autoridades | 
* Wd: Q711402
* IAAF: 14351311
* Sports Reference: otis-davis-1

 |
**Drill** é un subxénero da música hip hop que se orixinou en Chicago a principios da década de 2010. A nivel de son é semellante ao trap e liricamente ao gangsta rap. Os primeiros artistas drill son coñecidos polo estilo explícito e agresivo das súas letras e pola asociación co crime en Chicago. O xénero avanzou ao *mainstream* estadounidense en 2012 tras o éxito de rapeiros pioneiros como Chief Keef, Lil Reese, Lil Durk, Fredo Santana, G Herbo, Lil Bibby e King Louie, que tiñan moitos fans locais e un importante presenza en Internet xunto co produtor Young Chop. Outros rapeiros, como LA Capone e RondoNumbaNine, tamén contribuíron á escena inicial do drill. A medida que o público creceu, seguiu a atención dos medios e a fichaxe de músicos de drill para grandes selos.

Despois de diminuír o impulso inicial do subxénero, o drill de Chicago viu un rexurdir a finais da década de 2010 e principios da década de 2020 con artistas pioneiros como King Von, Polo G e un renovado Lil Durk. Noutros lugares, os subxéneros rexionais da música drill gañaron moita popularidade. O UK drill, no Reino Unido, influíu en escenas rexionais de todo o mundo. O Brooklyn drill tamén gañou popularidade a finais da década de 2010 e principios da década de 2020 con artistas como Pop Smoke e Fivio Foreign.

Chief Keef, en particular, é considerado o principal proxenitor e divulgador da música drill, responsable de levala á fama.

Notas
-----

1. ↑  "The Origins of Drill Music". *history.hiphop*. Consultado o 2023.
2. ↑  "Lil Bibby and G Herbo, strong and strong together". *chicagotribune.com*. Consultado o 2023.
3. ↑  "11 Songs That Define Chicago Drill, the Decade’s Most Important Rap Subgenre". *pitchfork.com*. Consultado o 2023.
4. ↑  "King Louie, Polo G, and Saba on What Makes Chicago Great". *rollingstone.com*. Consultado o 2023.
5. ↑  "Pop Smoke: US rapper who introduced the UK drill sound to New York". *independent.co.uk*. Consultado o 2023.
6. ↑  "Behind The Scenes With OneFour: Australia's First Drill Rappers". *vice.com*. Consultado o 2023.
7. ↑  "The music industry wasn´t ready for Chief Keef". *theoutline.com*. Consultado o 2023.

Véxase tamén
------------

### Outros artigos

* Música hip hop

* Rap
* UK drill
* Brooklyn drill
***COINage*** é unha revista numismática estadounidense de tiraxe bimestral, con base en Ventura, California, destinada aos coleccionistas de moedas e aos investidores.

Historia
--------

A revista creouse en 1964, inicialmente cunha periodicidade trimestral. Daquela a empresa que a publicaba era *Behn-Miller Publications*, con base en Dallas, Texas, unha compañía que era propiedade conxunta de Gordon Behn e do daquela director editorial de *COINage*, James L. Miller. A partir do ano seguinte, 1965, pasou a publicarse quincenalmente, e entre 1996 e 2019 cambiou a súa periodicidade para pasar a publicarse mensualmente.

En outubro de 2019, cambiou novamente a súa periodicidade e converteuse nunha revista de tiraxe bimestral.

Paralelamente, a revista está tamén unha versión en Internet.

Distribución
------------

A principal canle de distribución de *COINage* é o seu sitio web oficial. Con todo, tamén se pode comprar en comercios numismáticos e en librarías e quioscos especializados, e os seus subscritores poden adquirir tanto os números atrasados como os novos en sitios como *Magzter.com* ou *Barnes & Noble*. Así mesmo, a revista dispón dun perfil en Facebook para conectar con lectores e posibles subscritores.

Xunto con *Coins*, trátase duna das principais revistas numismáticas estadounidenses canto á súa difusión, cunha tiraxe de arredor de 100.000 exemplares en 2009.

Recoñecementos
--------------

*COINage* gañou en cinco categorías en 2016, e en catro categorías en 2017, nos premios do Gremio Literario Numismático.

Contido
-------

*COINage* céntrase principalmente nas moedas estadounidenses, aínda que tamén ten publicado artigos sobre papel moeda e sobre moedas non estadounidenses. Entre a variedade dos temas tratados están os seguintes:

* Historia da numismática.
* Moedas cuñadas nos Estados Unidos, tanto de circulación ordinaria como conmemorativas.
* Mercado das moedas de investimento en metais preciosos.
* Lanzamentos da Casa da Moeda dos Estados Unidos e eventos próximos.

Notas
-----

1. ↑  "COINage Media Guide". *Coinagemag.com*
2. ↑  Ganz. D. L. (2004). "Farewell, Dear Friend". En NLG Newsletter. Numismatic Literary Guild. Vol. 35. Nº 1. Páxinas 1-2.
3. ↑  "Letters to Readers". En *COINage*. Outubro de 2019.
4. ↑  "Coinage". *Coinagemag.com*
5. ↑  "COINage Magazine". *Magzter.com*
6. ↑  "COINage". *Barnesandnoble.com*
7. ↑  "COINage News". *Facebook.com*
8. ↑  Travers, S. (2009). "Analyzing Collectors by Type". *Usgoldexpert.com*. 10 de outubro.
9. ↑  "2016 Annual NLG Writers’ Awards". *Numismatic Literary Guild (NLGonline.org)*.
10. ↑  "Numismatic Literary Guild Announces Award Winners at 2017 ANA Show". En *Coinweek.com*. 8 de agosto de 2017.

Véxase tamén
------------

### Ligazóns externas

* Sitio web de *COINage*
|  |  |
| --- | --- |
|  | A Galipedia ten un portal sobre: ***Fórmula 1*** |

**Arthur Owen**, nado en Lambeth (Londres) o 23 de marzo de 1915 e finado en Vilamoura (Portugal= o 27 de abril de 2002, foi un piloto de carreiras inglés.

Traxectoria
-----------

Participou nun Gran Premio do Campionato do Mundo de Fórmula Un, o Gran Premio de Italia de 1960, pilotando un Cooper privado de 2.2 litros. tivo un accidente na primeira volta da carreira na curva sur (South Corner), debido a un fallo nos freos, retirouse con danos na suspensión e non logrou puntos de campionato.

O 17 de outubro de 1955, Arthur Owen, Jim Russell e William Knight pilotaron un automóbil deportivo Cooper "Bobtail" no Autódromo de Montlhéry para establecer trece récords de velocidade e distancia internacionais na Clase G neste óvalo peraltado. Owen logrou novas marcas en Monza en Italia.

O 5 de setembro de 1959, pilotando un Cooper-Climax, Owen fixo o mellor tempo do día nos Brighton Speed ​​Trials. En 1962, Owen gañou o British Hill Climb Championship ao volante dun Cooper-Climax T53, preparada polo compañeiro e rival de equipo de Patsy Burt de PMB Garages. Arthur Owen competiu no Gran Premio de Macau en 1962 nun monopraza de Cooper, clasificándose na pole position pero estrelándose no inicio da carreira. Terminou terceiro no primeiro Gran Premio do Xapón, realizado en Suzuka o 3 e 4 de maio de 1963, pilotando un automóbil Lotus 23.

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1960 | Arthur Owen | Cooper T45 | Climax 4 en liña | ARX | MON | 500 | NED | BEL | FRA | GBR | POR | ITARet | USA | NC | 0 |

Notas
-----

1. ↑  Jenkins, Richard. "The World Championship drivers - Where are they now?". OldRacingCars.com. Consultado o 2007-07-29.
2. ↑  *Motor Sport*, outubro de 1960, Page 827.
3. ↑  *Cooper Cars*, by Doug Nye, MotorBooks/MBI Publishing Company, 2003.
4. ↑  *The Autocar*, 11 de setembro de 1959, Page 191; *Motor Sport*, outubro de 1959, Page 795.
5. ↑  *Motor Sport*, outubro de 1962, Page 781.
6. ↑  *Colour and Noise*, by Philip Newsome, Pages 71-72.
7. ↑  *Motor Sport*, xuño de 1963, Page 448.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Arthur Owen*** |

### Bibliografía

* Owen, Arthur (1959): *The Racing Coopers*. Cassell, 243 páxinas.

|  |  |
| --- | --- |
| Control de autoridades | 
* Wd: Q173562
* WorldCat
* VIAF: 93850653
* LCCN: nb2008020197
* DriverDB: arthur-owen
* RacingReference: Arthur\_Owen

 |
**Francisco Javier Cárdenas Pérez**, nado en Barcelona, o 18 de maio de 1970, é un presentador de televisión, cantante e locutor de radio español.

Radio
-----

Con tan só nove anos de idade comeza a traballar na radio no programa *Peques Unic* de Radio Juventud. Ós 16 anos comeza a retransmitir partidos de fútbol en Antena 3 Radio.

Tamén colaborou no espazo *Arús con leche* dirixido polo seu cuñado Alfonso Arús, esposo da súa irmá María de los Ángeles (Angie).

De 1990 até 1995 encárgase de retransmitir partidos de fútbol, tanto en Radio Club 25 como para M80 Radio (da Cadea SER).

No ano 1997 dirixe e presenta *Segundos Fuera*, en Radio España. Alí realizábanse multitude de *sketches* radiofónicos, coas voces dos principais personaxes deste país. Algo parecido faría máis tarde no programa *Al ataque*, de Onda Rambla, onde facía un repaso acedo, e en clave de humor, sobre as novas máis destacadas da semana.

Dende o ano 2006 dirixe e presenta o programa *Atrévete*, en Cadena Dial, xunto a MJ Aledón, Isidro Montalvo, Roberto Alcaraz, Luis Rollán entre outros. Segundo o Estudio General de Medios (*EGM*) o programa *Atrévete* foi o segundo matinal con máis crecemento en España.

En 2008, foi galardoado co Premio Ondas á innovación radiofónica por combinar información, humor e entretemento, organizando un cruceiro no que durante unha fin de semana realizou radio en vivo, con actuacións musicais e concursos, coa participación en directo dos oíntes, e a convivencia dos comunicadores e artistas coa audiencia.

Notas
-----

1. ↑  "Boletín Oficial del Estado" (PDF). Arquivado dende o orixinal (PDF) o 22 de setembro de 2017. Consultado o 27 de abril de 2017.
2. ↑  "Atrévete, programa dirigido por Javier Cárdenas, segundo matinal con mayor crecimiento en España". Arquivado dende o orixinal o 28 de xullo de 2016. Consultado o 27 de abril de 2017.
3. ↑  "Premios Ondas". *www.premiosondas.com*. Arquivado dende o orixinal o 23 de maio de 2022. Consultado o 2022-04-14.
4. ↑  Javier Cárdenas y el premio Ondas 2008 a la innovación radiofónica

|  |  |
| --- | --- |
| Control de autoridades | 
* Wd: Q5927636
* WorldCat
* VIAF: 53838599
* BNE: XX1481751
* IMDb: nm0962157
* ISNI: 0000000059380256
* LCCN: no2003055830
* TMDb: 1093950

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Guy Mairesse**, nado en La Capelle o 10 de agosto de 1910 e finado en Montlhéry o 24 de abril de 1954 foi un piloto de automobilismo francés.

Traxectoria
-----------

Participou en 3 Grandes Premios do Mundial de Fórmula Un, debutando o 3 de setembro de 1950. Non logrou puntos de campionato.

Mairesse construíu un negocio de transporte entre guerras e interesouse polo deporte do automóbil en 1946 a través da súa amizade co piloto de  Le Mans, Paul Vallée. Gañou o Rally Lión-Charbonnières en 1947 e logo comprou o Delahaye de Vallée en 1948, co cal venceu no circuíto urbano de Chimay.

En 1949 Mairesse uniuse ao equipo de Vallée, Ecurie France, para correr no Talbot-lago e quedou cuarto en  Pau e no quinto lugar en Albi. En 1950 terminou segundo en Le Mans con Pierre Meyrat usando un Talbot dun só asento.  > Cara a finais desta tempada, o equipo de Vallée pechouse e Mairesse comprou o coche de Le Mans e un Talbot-Lago T26C que usou para participar no Gran Premio de Italia de 1950, do que se retirou e nos Grandes Premios de Suíza e Francia en 1951, terminando 11 voltas por detrás e "non clasificado" respectivamente. A partir de entón os seus compromisos comerciais reduciron a súa participación nas carreiras e vendeu os seus automóbiles en 1952 aparecendo con pouca frecuencia nos coches doutros propietarios.

Mairesse morreu na práctica da Copa de París no Autódromo de Linas-Montlhéry en 1954 cando se desviou para evitar outro coche e bateu contra un muro de formigón.

Mairesse no Gran Premio de Francia de 1951 nun Talbot-Lago T26C

Rexistro de carreiras
---------------------

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | Pos. | Pts |
| --- | --- | --- | --- | --- | --- | --- | --- | --- | --- | --- | --- | --- | --- |
| 1950 | Guy Mairesse | Talbot-Lago T26C | Talbot 23CV 4.5 L6 | GBR | MON | 500 | SUI | BEL | FRA | ITARet |  | NC | 0 |
| 1951 | Yves Giraud-Cabantous | Talbot-Lago T26C | Talbot 23CV 4.5 L6 | SUI14 | 500 | BEL | FRA9 | GBR | ALE | ITA | ESP | NC | 0 |
| fonte: |

Notas
-----

1. 1 2  Small, Steve (1994). *The Guinness Complete Grand Prix Who's Who*. Guinness. p. 239. ISBN 0851127029.
2. 1 2 3 4 5 6 7  Small, Steve (1994). *The Guinness Complete Grand Prix Who's Who*. Guinness. p. 238. ISBN 0851127029.
3. ↑  Small, Steve (1994). *The Guinness Complete Grand Prix Who's Who*. Guinness. p. 239. ISBN 0851127029.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Guy Mairesse Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q171964
* DriverDB: guy-mairesse
* RacingReference: Guy\_Mairesse

 |
O **RMS *Mauretania*** (tamén coñecido como "Maury"), foi un transatlántico británico da Cunard Line que operou entre 1907 e 1935 na ruta atlántica entre Southampton e Nova York amarrando no famoso peirao 54, terminal da Cunard Line.

Historia
--------

O *Mauretania* camuflado no modo Dazzle.
O HMHS *Mauretania* como buque hospital.
O RMS Mauretania foi construído polos estaleiros Swan Hunter & Wigham Richardson en Wallsend, Tyne e Wear.

Foi botado en setembro de 1906, xemelgo do RMS Lusitania. Diferenciábase destoutro no deseño dos seus ventiladores e no castelo de proa (que era máis longo superando en case un metro a eslora do Lusitania), entre outros detalles.

Navegou por primeira vez o 16 de novembro de 1907. Naquel momento, xunto co Lusitania, eran os barcos de pasaxeiros máis grandes, luxosos e rápidos do mundo. O seu deseño marcou tendencias e serviu máis tarde para inspirar os enxeñeiros navais en superalo nos seus proxectos para navieiras competidoras. O seu sistema de propulsión, a turbina de vapor, foi un invento revolucionario posto en funcionamento na tecnoloxía dos transatlánticos.

O Mauretania converteuse no favorito dos pasaxeiros a causa do seu luxo, velocidade e seguridade que o navío proporcionaba.

Durante a primeira guerra mundial foi requisado polo almirantado británico e serviu como transporte militar e buque hospital.

Gañou a prezada Banda Azul en 1920 no sentido Oeste; séndolle arrebatada polo SS Bremen en 1929.

A comezos dos anos 1930, provocado pola chamada Gran Depresión do 1930, os seus servizos decaeron proporcionalmente co seu envellecemento, sendo destinado a augas mediterráneas, ocasionalmente foi pintado de cor branca.

Foi retirado en 1934 e despezado en 1935, tras case 27 anos de servizo. A súa prolongada traxectoria marcou un fito na historia dos navíos de liña.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***RMS Mauretania*** |

### Outros artigos

* RMS Lusitania
* RMS Olympic

### Ligazóns externas

* Páxina acerca do RMS Mauretania

|  |  |
| --- | --- |
| Control de autoridades | 
* Wd: Q741803
* EBID: ID

 |
**Michael "Mikko" Kozarowitzky**, nado en Helsinqui o 17 de maio de 1948, é un expiloto de carreiras de Finlandia. Cun sólido historial en varias fórmulas inferiores, chegou a Fórmula Un en 1977. Pilotando para o equipo RAM, que estaba funcionando entón con autmóbiles March 761, Kozarowitzky entrou o Gran Premio de Suecia de 1977 onde non puido clasificarse principalmente grazas á falta de tempo de proba no coche.

O seu seguinte intento foi no Gran Premio do Reino Unido de 1977 onde non puido precualificarse logo dun accidente evitando a Rupert Keegan durante a práctica. Kozarowitzky rompeuse a man no accidente e foise do equipo despois de que quixesen que tratase de clasificar no auto de reposto malia a súa lesión. Os seus plans na Fórmula Un para 1978 non chegaron a nada debido á falta de fondos, e logo retirouse do deporte.

### Resultados completos na Fórmula Un

(Chave) As carreiras en letra grosa indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1977 | RAM / F&S | March 761 | Cosworth V8 | ARX | BRA | RSA | USW | ESP | MON | BEL | SWENSC | FRA | GBRNSCP | ALE | AUT | NED | ITA | USA | CAN | XPN | NC | 0 |

Notas
-----

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Mikko Kozarowitzky*** |

* Biography at F1 Rejects

|  |  |
| --- | --- |
|  | A Galipedia ten un portal sobre: ***Fórmula 1*** |


|  |  |
| --- | --- |
| Control de autoridades | 
* Wd: Q518344
* DriverDB: mikko-kozarowitzky

 |
Unha **Instalación de arte** é un xénero de arte contemporánea que tomou grande importancia a partir da década de 1970. As instalacións incorporan calquera medio para crear unha experiencia visceral ou conceptual nun ambiente determinado. Os artistas de instalacións polo xeral utilizan directamente o espazo das galerías de arte.

Moitos encontran as orixes deste movemento en artistas como Marcel Duchamp e o uso de obxectos cotiáns resignificados como obra artística, máis cá apreciación da escultura tradicional que se basea no traballo artístico. A intención do artista é primordial en cada instalación debido á súa conexión coa arte conceptual da década de 1960, o que novamente é unha separación da escultura tradicional que ten o seu principal interese na forma.

Pode incluír calquera medio, dende materiais naturais ata os máis novos medios de comunicación, tales como vídeo, son, computadoras e Internet.

Algunhas instalacións son sitios específicos de arte; elas só poden existir no espazo para o cal son creadas.

Instalacionistas
----------------

* Vanessa Beecroft
* Lee Bul
* Joseph Beuys
* Christo et Jeanne-Claude
* Maurizio Collini
* Wim Delvoye
* Norman Dilworth
* Yolanda Gutiérrez, instalacionista Mexicana
* Gary Hill
* Ruediger John
* Anish Kapoor
* Barbara Kruger
* Misha Kuball
* Ange Leccia
* Rafael lozano-hemmer, instalacionista Mexicano
* Diller + Scofidio
* Nam June Paik
* Spencer Tunick
* Wolf Vostell
* Zbgniew Wąsiel
* Wela, Elisabeth Wierzbicka
* Krzysztof Wodiczko
* Chen Zhen

Véxase tamén
------------

### Ligazóns externas

* Open Directory: Artistas que fan instalación Arquivado 06 de decembro de 2004 en Wayback Machine.
* Open Directory: Instalación na categoría de escultura

|  |  |
| --- | --- |
| Control de autoridades | 
* Wd: Q20437094
* AAT: 300047896
* BRE: 2012700
* JSTOR: installation-art
* LCCN: sh85066731
* MAG: 18750672
* Treccani: installazione

 |
**Discogs**, abreviatura de discografías, é unha páxina web e unha base de datos colaborativa que recolle información sobre gravacións de son, entre as que se inclúe gravacións comerciais, promocionais e gravacións non comerciais. Os servidores de Discogs, aloxados baixo o dominio **discogs.com**, son propiedade de Zink Media, Inc. e atópanse en Portland, Oregón, nos Estados Unidos.

Aínda que a páxina contén listas musicais de tódolos xéneros e en tódolos formatos, é especialmente coñecida por ser a meirande base de datos de música electrónica e polas súas gravacións en discos de vinilo.

Discogs contén arredor de 6 millóns de cancións, 3,9 millóns de artistas e uns 743 000 selos discográficos. Existen unhas 275 688 contas de usuario de colaboradores. Estas cifras están constante crecemento debido as contribucións dos usuarios.

Notas
-----

1. ↑  Discogs (ed.). "Explore on Discogs". Consultado o 24 de febreiro de 2016.
2. ↑  Discogs (ed.). "Discogs Contributors". Consultado o 24 de febreiro de 2016.

Véxase tamén
------------

### Ligazóns externas

* Discogs.com *(en inglés)*
* Wiki de DiscogsArquivado 14 de marzo de 2016 en Wayback Machine.
**.ni** é o Dominio de Nivel Superior xeográfico (ccTLD) para Nicaragua, administrado pola Universidade Nacional de Enxeñería dende a súa introdución en 1989. O dominio .ni foi o quinto ccTLD delegado en Latinoamérica. Antes houbo Arxentina (1987) (.ar), Chile (1988) (.cl), e nese mesmo ano 1989 México (.mx) e o Brasil (.br).

### Dominios de segundo nivel

Tódolos rexistros son de terceiro nivel, baixo os seguintes subdominios:

**.com.ni**: Entidades Comerciais.

**.gob.ni**: Ministerios e Entidades do Goberno.

**.edu.ni**: Entidades e Organismos Educativos.

**.org.ni**: Entidades e Dependencias non Gobernamentais.

**.nom.ni**: Dominios Persoais.

**.net.ni**: Entidades de Redes de Organizacións.

**.mil.ni**: Entidades Militares.

**.co.ni**: Empresas Comerciais de calquera parte do mundo.

**.biz.ni**: Empresas Comerciais que o soliciten.

**.web.ni**: Empresas Comerciais que o soliciten

**.int.ni**: Organizacións con tratados internacionais.

**.ac.ni**: Entidades do sector académico.

**.in.ni**: Dominios .in

**.info.ni**: Sitios Informativos.

Véxase tamén
------------

### Ligazóns externas

* O .ni na web da IANA
* Web de rexistro do .ni
|  |  |
| --- | --- |
|  | A Galipedia ten un portal sobre: ***Fórmula 1*** |

**François Mazet**, nado en París o 24 de febreiro de 1943, é un expiloto de automobilismo francés. Participou nun só Gran Premio do Campionato do Mundo de Fórmula Un, rematou 13º e non obtivo puntos de campionato.

Traxectoria
-----------

Mazet gañou o Campionato Francés de Fórmula Tres en 1969 cun Tecno e trasladouse a Fórmula 2 co equipo Sports Motor xunto a Tim Schenken en 1970. Non foi un movemento acertado e co patrocinio de Shell Petroleum, Mazet correu co Chevron de F2 de Jo Siffert cando Siffert non estaba dispoñible así como tamén en coches de turismo para Ford Alemaña. A asociación con Siffert levou a Mazet a pilotar un March 701 no Circuíto Paul Ricard no Gran Premio de Francia de 1971. Con todo, foi o seu único intento na Fórmula Un.

Logo da súa andaina nas carreiras, Mazet participou no patrocinio de Lotus por parte de Essex Petroleum nos anos 80.

  

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1971 | Jo Siffert Automobiles | March 701 | Cosworth V8 | RSA | ESP | MON | NED | FRA13 | GBR | ALE | AUT | ITA | CAN | USA | NC | 0 |

Notas
-----

1. ↑  Jenkins, Richard. "The World Championship drivers — Where are they now?". OldRacingCars.com. Consultado o 2007-07-29.
2. 1 2 3 4  Small, Steve (1994). *The Guinness Complete Grand Prix Who's Who*. Guinness. p. 251. ISBN 0851127029.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***François Mazet*** |

|  |  |
| --- | --- |
| Control de autoridades | 
* Wd: Q172257
* DriverDB: francois-mazet

 |
Para outras páxinas con títulos homónimos véxase: Rama (homónimos).Póla dunha árbore do xénero Syringa.
Póla de Buddleja davidii.
Corte lonxitudinal dunha póla.
A **póla**, **galla**, **gallo**, **varelo** ou **rama** é a parte da árbore na que medran as súas follas e os seus froitos. Trátase dunha estrutura de madeira conectada ao tronco central dunha árbore ou dun arbusto.

Unha rama pequena tamén se coñece como **franza**, ademais das formas máis evidentes: poliña e ramiña.

Características
---------------

As pólas poden desenvolverse de xeito horizontal, vertical ou diagonal, aínda que esta última é a que presentan a maior parte das pólas arbóreas.

As ramas ou pólas son a parte da árbore que se talla durante a poda para aumentar a produción de froitos, entre outros motivos.

Durante o inverno, pódense distinguir as árbores de folla caduca observando o corte lonxitudinal dunha rama.

Ao igual que unha viga, unha rama flexiónase concentrándose o esforzo máximo na base da mesma. Aínda que normalmente a tronza non chega a ocorrer, posto que o seu peso non é dabondo. Non obstante, unha sobrecarga, como o peso dun animal ou a acción do vento pode facer que se produza a fractura da póla ao superar unha tensión mecánica determinada.

Notas
-----

1. ↑  Definicións no *Dicionario da Real Academia Galega* e no Portal das Palabras para *póla*.
2. ↑  *Vocabulario Forestal* da Universidade de Santiago de Compostela. Entrada 87.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Póla*** |

### Ligazóns externas

* Esquema dos tipos de tecido que se atopan nunha póla
* Sobre a poda *(en castelán)*
* Sobre fungos que aparecen en troncos e pólas *(en castelán)*

|  |  |
| --- | --- |
| Control de autoridades | 
* Wd: Q2923673
* BNCF: 33300
* EBID: ID
* JSTOR: branches
* NKC: ph1056491

 |
Para outras páxinas con títulos homónimos véxase: Rama (homónimos).
**Ángel Antonio Rama Facal**, nado en Montevideo o 30 de abril de 1926 e finado en Madrid o 27 de novembro de 1983, foi un escritor uruguaio considerado un dos principais ensaístas e críticos latinoamericanos.

Traxectoria
-----------

Era o segundo fillo dunha parella de emigrantes galegos, Manuel Rama e Carolina Facal, naturais de Cores (Ponteceso) e Traba (Coristanco), respectivamente.. O seu pai abandonou España para evitar o servizo militar. O seu irmán máis vello foi o historiador, sociólogo, avogado, xornalista e profesor Carlos Manuel Rama.

Obra
----

A súa obra refírese a literatura proveniente de practicamente todas as rexións do continente americano así como de diferentes períodos históricos. *"En ese sentido [...] pensó e imaginó la cultura de los países latinoamericanos como una totalidad."* Rama foi membro da chamada «Generación del 45» o «Generación Crítica». Tres dos seus libros de crítica literaria máis importantes son *Rubén Darío y el modernismo* (1970), *Transculturación narrativa en América Latina* (1982), e *La ciudad letrada* (1984).

Faleceu xunto á súa esposa Marta no accidente do Voo 011 de Avianca, cando se dirixía ao Primeiro Encontro da Cultura Hispanoamericana en Bogotá. No accidente, acontecido no Aeroporto de Madrid-Barajas faleceron tamén os escritores Jorge Ibargüengoitia e Manuel Scorza, e a pianista catalá Rosa Sabater.

Notas
-----

1. 1 2  Rial, S. G. (20 de agosto de 2013). "Ángel Rama y Marta Traba, víctimas del vuelo 011 de Avianca". *La Voz de Galicia* (en castelán). Consultado o 9 de maio de 2021.
2. ↑  Peyrou 39
3. ↑  Achugar, "Prólogo".
4. ↑  Migdal, "Ángel Rama, Un Uruguayo Renacentista".

Véxase tamén
------------

### Bibliografía

* Achugar, Hugo. "Prólogo" a *La ciudad letrada*. Ediciones del Norte, 1984.
* Peyrou, Rosario (ed). Ángel Rama: explorador de la cultura. Montevideo: Centro Cultural de España en Montevideo, 2010.

### Ligazóns externas

* Migdal, Alicia Ángel Rama, Un Uruguayo Renacentista

|  |  |
| --- | --- |
| Control de autoridades | 
* Wd: Q211989
* WorldCat
* VIAF: 41853691
* Autoresuy: 346
* BNE: XX1074239
* BNF: 120247671
* BVMC: 3205
* FAST: 18150
* GEC: 0054068
* GND: 12905870X
* ISNI: 0000000108910453
* LCCN: n50054963
* NKC: kup19940000081087
* NTA: 071806040
* SUDOC: 028406486

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Richard Robarts**, nado en Bicknacre (Essex) o 22 de setembro de 1944, é un expiloto de automobilismo inglés. Participou en 4 Grandes Premios do Campionato do Mundo de Fórmula 1, debutando o 13 de xaneiro de 1974. Non logrou puntos de campionato.

Traxectoria
-----------

Robarts comezou a súa carreira na Fórmula Ford, competindo entre 1969 e 1972. En 1973 conduciu un GRD na Fórmula Tres e compartiu o campionato de Lombard North Central, British Formula 3 con Tony Brise.

Logo de pagar por pilotar unha unidade de F1 con Brabham en 1974, Robarts perdeuno logo de tres carreiras co mellor financiado Rikky von Opel. Máis tarde atopou un asento con Williams, pero antes de que Robarts puidese comezar unha carreira, o equipo deu a oportunidade a Tom Belsø no seu lugar. Máis tarde, Robarts correu na Fórmula 2 antes de pasar a outras series.

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1974 | Motor Racing Developments | Brabham BT44 | Cosworth V8 | ARXRet | BRA15 | RSA17 |  |  |  |  |  |  |  |  |  |  |  |  | NC | 0 |
| Frank Williams Racing Cars | Iso-Marlboro FW |  |  |  | ESP | BEL | MON | SWENTS | NED | FRA | GBR | ALE | AUT | ITA | CAN | USA |

Notas
-----

1. ↑  Jenkins, Richard. "The World Championship drivers - Where are they now?". OldRacingCars.com. Consultado o 2007-07-29.
2. 1 2  Steve Small. *The Guinness Complete Grand Prix Who's Who*. p. 320. ISBN 0851127029.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Richard Robarts*** |

|  |  |
| --- | --- |
| Control de autoridades | 
* Wd: Q172182
* DriverDB: richard-robarts
* RacingReference: Richard\_Robarts

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Chuck Daigh**, nado en Long Beach (California) o 29 de novembro de 1923 e finado en Newport Beach o 29 de abril de 2008, foi un piloto de automóbiles estadounidense.

Traxectoria
-----------

Participou nas carreiras de Gran Premio co equipo Scarab de Lance Reventlow, grazas a ser un dos enxeñeiros residentes. Participou en seis carreiras do Mundial de Fórmula 1, debutando o 29 de maio de 1960 e non logrou puntos de campionato. Tamén participou nunha carreira de Fórmula Un fora do campionato.

Logo da tempada de 1960, Chuck Daigh pasou a participar nas carreiras da liga de Fórmula Internacional en Europa, pilotndo un Scarab do ano anterior. Terminou oitavo en Goodwood disputando a Copa Lavant e terminou sétimo nun intento no Trofeo Internacional. Logo chocou no Trofeo do Imperio Británico en Silverstone.

Tamén foi un exitoso piloto de autos deportivos nos Estados Unidos, gañando o clásico de resistencia de Sebring e tamén intentou clasificarse dúas veces nas 500 Millas de Indianápolis, pero sen éxito. Tamén gañou o Gran Premio de Sports Cars dos Estados Unidos de 1958 en Riverside, California, pilotando un Scarab. Este evento considérase en gran medida o inicio das carreiras de automóbiles deportivos profesionais nos Estados Unidos.

Morreu no hospital logo dunha breve batalla con problemas cardíacos e respiratorios.

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | Pos. | Pts. |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1959 | J.C. Agajanian | Kuzma Indy Roadster | Offenhauser L4 | MON | 500NSC | NED | FRA | GBR | ALE | POR | ITA | USA |  | NC | 0 |
| 1960 | Reventlow Automobiles Inc. | Scarab F1 | Offenhauser 4 en liña | ARXNCG | MONNSC | 500 | NEDNTS | BELRet | FRANTS |  |  |  | USA10 | NC | 0 |
| Cooper Car Company | Cooper T51 | Climax L4 |  |  |  |  |  |  | GBRRet | POR | ITA |  |

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Chuck Daigh Modificar a ligazón no Wikidata*** |

### Ligazóns externas

* Profile on Historic Racing

|  |  |
| --- | --- |
| Control de autoridades | 
* Wd: Q172276
* Discogs: 5310198
* DriverDB: chuck-daigh
* RacingReference: Chuck\_Daigh

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Thomas "Tommy" Bridger**, nadoNado en Woolmer Green (Hertfordshire) o 24 de xuño de 1934 e finado en Logie Coldstone (Aberdeenshire) o 30 de xullo de 1991, foi un piloto de automobilismo inglés. Participou nun Gran Premio do Campionato do Mundo de Fórmula 1, o 19 de outubro de 1958, sen lograr puntos de campionato. O seu maior éxito chegou á Fórmula Tres, onde gañou 15 carreiras.

Traxectoria
-----------

Bridger comezou a competir na Fórmula Tres en 1953, competindo inicialmente en eventos menores nun Kieft - Norton antes de trasladarse a Cooper para competir a tempo completo na Fórmula Tres en 1957. Acadou o éxito competindo con Jim Russell, un dos pilotos máis exitosos da categoría. Trasladouse a Fórmula 2 en 1958, terminando segundo no circuíto de Crystal Palace e na oitava na Coupe de Vitesse en Reims.
Bridger competiu no Gran Premio de Marrocos de 1958 cun British Racing Partnership, pilotando un Cooper T45 de Fórmula 2. Calificou no 22º lugar, e Bridger ascendeu ata o 14º antes de que a súa carreira terminase debido a unha colisión na volta 30. O accidente involucrou a tres vehículos, pero Bridger saíu ileso.

Regresou á Fórmula Tres en 1959 cun Cooper-Norton, gañando catro carreiras durante todo o ano. En 1960 correu na Fórmula Júnior, competindo nun Lotus oficial no Gran Premio do Reino Unido.

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1958 | British Racing Partnership | Cooper T45 (F2) | Climax 4 en liña | ARX | MON | NED | 500 | BEL | FRA | GBR | ALE | POR | ITA | MORRet | NC | 0 |

Notas
-----

1. ↑  F1, STATS. "Tom BRIDGER • STATS F1". *www.statsf1.com* (en inglés). Consultado o 2017-12-18.
2. ↑  Jenkins, Richard. "Where are they now: Tommy Bridger". *Old Racing Cars*. Consultado o 3 de xuño de 2012.
3. 1 2 3  Williamson, Martin. "Tom Bridger profile". *ESPN F1*. ESPN. Consultado o 3 de xuño de 2012.
4. 1 2 3 4 5  "Statistics: Tommy Bridger". *Grand Prix Archive*. Crash Media Group. Arquivado dende o orixinal o 17 de xaneiro de 2013. Consultado o 3 de xuño de 2012.
5. 1 2  "Tommy Bridger profile". *GrandPrix.com*. Inside F1. Consultado o 3 de xuño de 2012.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tom Bridger*** |

|  |  |
| --- | --- |
| Control de autoridades | 
* Wd: Q172793
* DriverDB: tom-bridger
* RacingReference: Tom\_Bridger

 |
**Froyla Tzalam**, nada en San Antonio, Distrito de Toledo, é unha antropóloga e líder comunitaria belizense, da etnia mopán, gobernadora xeral de Belize dende o 27 de maio de 2021.

Traxectoria
-----------

Naceu en San Antonio, Toledo. Estudou antropoloxía na Universidade Trinity de Texas e realizou un mestrado en desenvolvemento rural na Universidade de Sussex. Foi directora executiva do Sarstoon Temash Institute for Indigenous Management (SATIIM). Tzalam foi preseleccionada para un nomeamento ao Senado de Belize en xaneiro de 2017, pero rexeitou o nomeamento para centrarse no seu traballo no SATIIM.

O 22 de abril de 2021 o primeiro ministro de Belize, Johnny Briceño, nomeouna Gobernadora Xeral de Belize trala retirada de Colville Young. É a terceira gobernadora xeral e a segunda muller designada para o posto, así como a primeira gobernadora xeral indíxena americana da Commonwealth.

Notas
-----

1. ↑  "froyla tzalam". *namati.org* (en inglés). Consultado o 11 de outubro de 2021.
2. ↑  "Ms. Froyla Tzalam – Executive Director". *satiim.org* (en inglés). Consultado o 11 de outubro de 2021.
3. ↑  "SATIIM’s Froyla Tzalam Explains Decision to Decline Nomination" (en inglés). 6 de xaneiro de 2017. Arquivado dende o orixinal o 24 de abril de 2021. Consultado o 11 de outubro de 2021.
4. ↑  "PM Confirms Nomination of Froyla Tzalam as the next Governor General" (en inglés). 22 de abril de 2021. Arquivado dende o orixinal o 23 de abril de 2021. Consultado o 11 de outubro de 2021.